Kurt sterk aan ná ongelukKurt Darren Gerugte dat Kurt Darren Vrydagaand ŉ terugslag beleef het, is onwaar. Louis van Wyk, Kurt se bestuurder, het Maandag aan Maroela Media bevestig dat hy in die hospitaal aansterk. “Gerugte dat hy ŉ terugslag beleef het, is nie waar nie,” het Van Wyk gesê. “Ek was gister by hom en hy is tussen die pyn deur nog vol grappies en opgewek.” Kurt en twee vriende, Marnus Bisschoff en Nadia van Rensburg, was verlede week Sondagoggend in ŉ motorongeluk. Volgens Van Wyk moet die dokters nog ŉ paar toetse doen, maar dit wil voorkom of Kurt dalk binnekort ontslaan gaan word, al sukkel hy nog met dubbelvisie ná die ongeluk. “Sy brein is nog geswel en ons moet wag vir dié swelling om te sak.” Kurt het verlede week ook uitgevind hy het 11 ribbe en nie net agt soos oorspronklik berig is nie, gebreek. Marnus en Nadia is Vrydag reeds uit die hospitaal ontslaan. Kurt se vrou, Dunay van Heerden, het getwiet: “Kurt is die ewige optimis en vol grappies al kreun hy van die pyn. So trots op sy vordering.” Van Wyk sê hulle beplan om voorlopig Kurt se optredes in Augustus ook uit te stel. Lees ook: Kurt Darren sterk aan ná ongeluk Kurt Darren se vrou sien hom vir die eerste keer sedert sy ongeluk Kurt Darren: Lugsakke het nie ontplooi nie Kurt steeds in intensiewe sorg Dunay dankbaar vir ondersteuning Kurt Darren ernstig beseer ná motorongeluk